218-II-сон 12.05.2001. Интеграл микросхемалар топологияларини ҳуқуқий муҳофаза қилиш тўғрисида
Hujjat turi: unknown | Qabul qilgan organ: unknown

йилдаги 218-II-сон
ИНТЕГРАЛ МИКРОСХЕМАЛАР ТОПОЛОГИЯЛАРИНИ ҲУҚУҚИЙ МУҲОФАЗА ҚИЛИШ ТЎҒРИСИДА
1-модда. Интеграл микросхемалар топологияларини ҳуқуқий муҳофаза қилиш тўғрисидаги қонунчилик
2-модда. Асосий тушунчалар
3-модда. Интеграл микросхемалар топологияларини ҳуқуқий муҳофаза қилиш объекти ва шартлари
4-модда. Топология муаллифи
5-модда. Топологиядан фойдаланиш ҳуқуқи
6-модда. Топологиядан фойдаланишга бўлган мутлақ ҳуқуқнинг бузилиши
7-модда. Хизмат топологияси
8-модда.Топологияни рўйхатдан ўтказиш учун талабнома бериш
9-модда. Топологияни рўйхатдан ўтказишга доир талабноманинг давлат экспертизаси
10-модда. Давлат экспертизасининг хулосаси устидан шикоят қилиш
11-модда. Топологияни рўйхатга олиш
12-модда. Топология рўйхатдан ўтказилгани тўғрисидаги маълумотларни эълон қилиш
13-модда. Топология рўйхатдан ўтказилганлиги тўғрисидаги гувоҳнома
14-модда. Топологиядан фойдаланишга бўлган мутлақ ҳуқуқнинг амал қилиш муддати
15-модда. Топологияга бўлган ҳуқуқларни бошқа шахсга ўтказиш
16-модда. Топология рўйхатдан ўтказилганлиги тўғрисидаги гувоҳноманинг бекор бўлиши
17-модда. Патент божлари
18-модда. Топологияни бошқа давлатларда рўйхатдан ўтказиш
19-модда. Чет эл юридик ва жисмоний шахсларининг ҳуқуқлари
20-модда. Низоларни ҳал қилиш
21-модда. Интеграл микросхемалар топологияларини ҳуқуқий муҳофаза қилиш тўғрисидаги қонунчиликни бузганлик учун жавобгарлик
Ўзбекистон Республикасининг Қонуни, 12.05.2001 йилдаги 218-II-сон
Ўзбекистон Республикасининг Қонуни
ИНТЕГРАЛ МИКРОСХЕМАЛАР ТОПОЛОГИЯЛАРИНИ ҲУҚУҚИЙ МУҲОФАЗА ҚИЛИШ ТЎҒРИСИДА
Олдинги
таҳрирга қаранг.
1-модда.
Интеграл микросхемалар топологияларини ҳуқуқий муҳофаза қилиш тўғрисидаги қонунчилик
Интеграл микросхемалар топологияларини ҳуқуқий муҳофаза қилиш тўғрисидаги қонунчилик ушбу Қонун ва бошқа қонунчилик ҳужжатларидан иборатдир.
Агар Ўзбекистон Республикасининг халқаро шартномасида Ўзбекистон Республикасининг интеграл микросхемалар топологияларини ҳуқуқий муҳофаза қилиш тўғрисидаги қонунчилигида назарда тутилганидан бошқача қоидалар белгиланган бўлса, халқаро шартнома қоидалари қўлланилади.
(1-модда Ўзбекистон Республикасининг 2021 йил 21 апрелдаги ЎРҚ-683-сонли
Қонуни
таҳририда — Қонунчилик маълумотлари миллий базаси, 21.04.2021 й., 03/21/683/0375-сон)
2-модда.
Асосий тушунчалар
Ушбу Қонунда қуйидаги асосий тушунчалар қўлланилади:
[
СПиТ:
1.
Интеллектуал мулк объектлари / Интеграл микросхема]
интеграл микросхема
— электрон вазифаларни бажаришга мўлжалланган тугал ёки оралиқ шаклдаги микроэлектрон буюм бўлиб, ундаги элементларнинг ҳеч бўлмаганда бири фаол ҳисобланади, буюмдаги боғланишларнинг айримлари ёки барчаси бу буюм тайёрланган жисмлар таркибида ва (ёки) сиртида узвий шакл топган бўлади;
[
СПиТ:
1.
Интеллектуал мулк объектлари / Интеграл микросхема топологияси]
интеграл микросхема топологияси
— интеграл микросхема элементларининг ва улар ўртасидаги боғланишлар мажмуининг моддий жисмда қайд этилган фазовий-геометрик жойлашуви;
ҳуқуқ эгаси
— интеграл микросхема топологиясининг муаллифи, унинг меросхўри, шунингдек интеграл микросхема топологиясидан фойдаланиш мулкий ҳуқуқларини қонунга ёки шартномага асосан олган ва уларга эга бўлган юридик ёки жисмоний шахс.
3-модда.
Интеграл микросхемалар топологияларини ҳуқуқий муҳофаза қилиш объекти ва шартлари
Интеграл микросхеманинг ушбу Қонунда белгиланган тартибда рўйхатдан ўтказилган ўзига хос топологияси (бундан буён матнда топология деб юритилади) интеграл микросхемалар топологияларини ҳуқуқий муҳофаза қилиш объекти ҳисобланади.
Муаллифнинг ижодий фаолияти натижасида яратилган ва яратилган санасида интеграл микросхемалар ишлаб чиқувчи ёки тайёрловчиларга маълум бўлмаган топология бошқача ҳолат исботлангунга қадар ўзига хос деб эътироф этилади.
Яратилган санасида интеграл микросхемалар ишлаб чиқувчи ёки тайёрловчиларга маълум бўлган элементлардан таркиб топган топологияга, агар бундай элементлар йиғиндиси ушбу модда
иккинчи қисмининг
талабларига тўла мувофиқ бўлсагина ҳуқуқий муҳофаза берилади.
Ушбу Қонун билан бериладиган ҳуқуқий муҳофаза топологияга сингдирилган ғоялар, усуллар, тизимлар, технология ёки кодлаштирилган ахборотга нисбатан татбиқ этилмайди.
4-модда.
Топология муаллифи
Ижодий меҳнати билан топологияни яратган жисмоний шахс шу топология муаллифи деб эътироф этилади. Агар топология икки ёки ундан ортиқ жисмоний шахсларнинг биргаликдаги ижодий меҳнати билан яратилган бўлса, улар биргаликда муаллифлар (ҳаммуаллифлар) деб эътироф этилади.
Топологияни яратишга шахсан ижодий хисса қўшмаган, бироқ муаллифга техник, ташкилий ёки моддий ёрдам кўрсатган ёхуд топологиядан фойдаланиш ҳуқуқини расмийлаштиришга кўмаклашган жисмоний шахслар муаллифлар деб эътироф этилмайди.
Муаллифнинг топологияга бўлган ҳуқуқи бошқа шахсга ўтказилмайдиган шахсий номулкий ҳуқуқ ҳисобланади ва
қонун
билан муҳофаза қилинади.
5-модда.
Топологиядан фойдаланиш ҳуқуқи
Ҳуқуқ эгасига топологиядан ўз ихтиёрига биноан фойдаланиш, шу жумладан уни тайёрлаш, қўллаш ва тарқатиш мутлақ ҳуқуқи тегишлидир.
Ҳуқуқ эгаси топологияда, шунингдек шундай топологияни ўз ичига олган буюмларда «Т» ҳарфи ёки айланадаги «Т» ҳарфи ёхуд бошқача тарзда ифодаланган «Т» ҳарфини жойлаштиради ва бу унинг Ўзбекистон Республикасида муҳофаза қилинишини кўрсатади.
Бир неча ҳуқуқ эгаларига тегишли ҳуқуқлардан фойдаланиш тартиби улар ўртасидаги шартномага биноан белгиланади.
6-модда.
Топологиядан фойдаланишга бўлган мутлақ ҳуқуқнинг бузилиши
Муҳофаза қилинадиган топологияни, шу топологияли интеграл микросхемани ёки шундай интеграл микросхемани ўз ичига олган буюмни ҳуқуқ эгасининг рухсатисиз қўллаш, олиб кириш, сотувга қўйиш, сотиш, такрорлаш (ўзига хос бўлмаган қисмини такрорлаш бундан мустасно) ва фуқаролик муомаласига бошқача тарзда киритиш топологиядан фойдаланишга бўлган мутлақ ҳуқуқнинг бузилиши деб эътироф этилади.
Қуйидагилар топологиядан фойдаланишга бўлган мутлақ ҳуқуқнинг бузилиши деб эътироф этилмайди:
топологиядан фойда олмаган тарзда шахсий мақсадларда, шунингдек уни баҳолаш, таҳлил килиш, тадқиқ этиш ёки ўқитиш учун фойдаланиш;
қонунга хилоф равишда такрорланган топологияли интеграл микросхемани ёки шундай интеграл микросхемали буюмни сотиб олган шахснинг ҳаракатлари, агар бу шахс уларга қонунга хилоф равишда такрорланган топология киритилганини билмаган ва билиши мумкин ҳам бўлмаган бўлса;
айнан бир хилдаги топологияни мустақил равишда яратган шахсга нисбатан, ушбу модданинг
биринчи қисмида
кўрсатилган ҳаракатлар.
7-модда.
Хизмат топологияси
Ходим ўз хизмат вазифаларини ёки иш берувчининг топшириғини бажариш вақтида яратган (хизмат топологияси) топологиянинг рўйхатдан ўтказилганлиги тўғрисида гувоҳнома олиш ҳуқуқи, башарти бу улар ўртасидаги шартномада назарда тутилган бўлса, иш берувчига тегишли бўлади.
Хизмат топологияси учун муаллифга тўланадиган мукофот пулининг миқдори, шартлари ва тартиби у билан иш берувчи ўртасидаги шартнома билан белгиланади.
8-модда.Топологияни рўйхатдан ўтказиш учун талабнома бериш
Олдинги
таҳрирга қаранг.
Топологияни рўйхатдан ўтказиш учун талабнома муаллиф, иш берувчи ёки уларнинг ҳуқуқий вориси (бундан буён матнда талабнома берувчи деб юритилади) томонидан бевосита ёки ишончли вакил орқали Ўзбекистон Республикаси Адлия вазирлигига (бундан буён матнда Вазирлик деб юритилади) берилади.
(8-модданинг биринчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
Топологияни рўйхатдан ўтказиш учун талабнома бериш, агар топологиядан фойдаланилган бўлса, ундан биринчи марта фойдаланилган санадан этиборан икки йилдан ошмаган муддатда амалга оширилиши мумкин.
Топологияни рўйхатдан ўтказишга доир талабнома битта топологияга тааллуқли бўлиши керак.
Олдинги
таҳрирга қаранг.
Топологияни рўйхатдан ўтказишга доир талабномани расмийлаштириш учун зарур бўладиган ҳужжатларга доир талаблар Ўзбекистон Республикаси Вазирлар Маҳкамаси томонидан тасдиқланадиган маъмурий регламент билан белгиланади.
(8-модданинг тўртинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
LexUZ шарҳи
Қаранг: Ўзбекистон Республикаси Вазирлар Маҳкамасининг 2025 йил 10 июлдаги 427-сон қарори билан тасдиқланган Интеграл микросхемалар топологияларини рўйхатдан ўтказиш бўйича давлат хизматини кўрсатишнинг маъмурий
регламенти.
9-модда.
Топологияни рўйхатдан ўтказишга доир талабноманинг давлат экспертизаси
Олдинги
таҳрирга қаранг.
Олдинги
таҳрирга қаранг.
Топологияни рўйхатдан ўтказишга доир талабноманинг давлат экспертизаси талабнома берилган санадан эътиборан икки ойлик муддат ичида Ўзбекистон Республикаси Адлия вазирлиги ҳузуридаги «Интеллектуал мулк маркази» давлат муассасаси (бундан буён матнда Давлат муассасаси деб юритилади) томонидан ўтказилади. Давлат экспертизаси натижаларига биноан топологияни рўйхатга олиш ёки уни рўйхатга олишни рад этиш тўғрисида қарор чиқарилиб, бу ҳақда талабнома берувчи хабардор қилинади.
(9-модданинг биринчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
Олдинги
таҳрирга қаранг.
Талабнома берувчи Давлат муассасасининг сўровига биноан ёки ўз ташаббуси билан топологияни рўйхатга олиш тўғрисида қарор қабул қилингунга қадар талабнома материалларини тўлдириш, аниқлаштириш ва тузатишга ҳақлидир.
(9-модданинг иккинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
Олдинги
таҳрирга қаранг.
Топологияни рўйхатдан ўтказишга доир талабноманинг давлат экспертизасини ўтказиш тартиби маъмурий регламент билан белгиланади.
(9-модданинг учинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
LexUZ шарҳи
Қаранг: Ўзбекистон Республикаси Вазирлар Маҳкамасининг 2025 йил 10 июлдаги 427-сон қарори билан тасдиқланган Интеграл микросхемалар топологияларини рўйхатдан ўтказиш бўйича давлат хизматини кўрсатишнинг маъмурий регламентининг
6-боби
.
10-модда.
Давлат экспертизасининг хулосаси устидан шикоят қилиш
Олдинги
таҳрирга қаранг.
Олдинги
таҳрирга қаранг.
Талабнома берувчи давлат экспертизасининг хулосаси устидан қарор қабул қилинган санадан эътиборан уч ой ичида Ўзбекистон Республикаси Адлия вазирлигининг Апелляция кенгашига (бундан буён матнда Апелляция кенгаши деб юритилади) шикоят қилишга ҳақлидир.
(10-модданинг биринчи қисми Ўзбекистон Республикасининг 2020 йил 5 октябрдаги ЎРҚ-640-сонли
Қонуни
таҳририда — Қонун ҳужжатлари маълумотлари миллий базаси, 05.10.2020 й., 03/20/640/1348-сон)
LexUZ шарҳи
Вазирлар Маҳкамасининг 2019 йил 9 октябрдаги 856-сон қарори билан тасдиқланган Ўзбекистон Республикаси Адлия вазирлигининг Апелляция кенгаши тўғрисидаги
низомга
қаранг.
Олдинги
таҳрирга қаранг.
Давлат экспертизасининг хулосаси устидан Апелляция кенгашига шикоят қилиш тартиби Вазирлик томонидан белгиланади.
(10-модданинг иккинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
LexUZ шарҳи
Қаранг: Ўзбекистон Республикаси Адлия вазирлигининг Апелляция кенгашига апелляциялар ва Ўзбекистон Республикасида ҳаммага маълум товар белгилари деб эътироф этиш тўғрисидаги аризаларни бериш ва уларни кўриб чиқиш
қоидаларида
(рўйхат рақами 3190, 30.10.2019 й.) белгиланган.
Талабнома берувчи Апелляция кенгашининг қарори устидан қарор қабул қилинган санадан эътиборан олти ой ичида судга шикоят қилишга ҳақлидир.
(10-модданинг матни Ўзбекистон Республикасининг 2011 йил 26 декабрдаги ЎРҚ-312-сонли
Қонуни
таҳририда — ЎР ҚҲТ, 2011 й., 52-сон, 555-модда)
11-модда.
Топологияни рўйхатга олиш
Олдинги
таҳрирга қаранг.
Давлат экспертизасининг хулосаси асосида Вазирлик патент божи тўланганда автоматик тарзда топологияни Интеграл микросхемалар топологияларининг давлат реестрида рўйхатга олади. Реестрга киритиладиган маълумотлар таркиби маъмурий регламент билан белгиланади.
(11-модданинг матни Ўзбекистон Республикасининг 2025 йил 8 августдаги ЎРҚ-1080-сонли
Қонуни
таҳририда — Қонунчилик маълумотлари миллий базаси, 09.08.2025 й., 03/25/1080/0710-сон)
12-модда.
Топология рўйхатдан ўтказилгани тўғрисидаги маълумотларни эълон қилиш
Олдинги
таҳрирга қаранг.
Топология рўйхатдан ўтказилгани тўғрисидаги маълумотлар Вазирлик томонидан расмий ахборотномада эълон қилинади. Эълон қилинадиган маълумотлар таркиби Вазирлик томонидан белгиланади.
(12-модданинг матни Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
13-модда.
Топология рўйхатдан ўтказилганлиги тўғрисидаги гувоҳнома
Топология рўйхатдан ўтказилганлиги тўғрисидаги гувоҳнома ҳуқуқ эгасининг топологиядан фойдаланишга бўлган мутлақ ҳуқуқини тасдиқлайди.
Олдинги
таҳрирга қаранг.
Гувоҳномани бериш Вазирлик томонидан топология рўйхатдан ўтказилганидан кейин автоматик тарзда ягона QR-код (матрик штрихли код) қўйилган ҳолда, электрон шаклда расмийлаштирилган тарзда амалга оширилади. Топология рўйхатдан ўтказилганлиги тўғрисидаги гувоҳнома шакли ҳамда унда кўрсатиладиган маълумотлар таркиби Вазирлик томонидан белгиланади.
(13-модданинг иккинчи қисми Ўзбекистон Республикасининг 2025 йил 8 августдаги ЎРҚ-1080-сонли
Қонуни
таҳририда — Қонунчилик маълумотлари миллий базаси, 09.08.2025 й., 03/25/1080/0710-сон)
14-модда.
Топологиядан фойдаланишга бўлган мутлақ ҳуқуқнинг амал қилиш муддати
Топологиядан фойдаланишга бўлган мутлақ ҳуқуқ ўн йил давомида амал қилади.
Топологиядан фойдаланишга бўлган мутлақ ҳуқуқ амал қилиш муддатининг бошланиши қуйидаги саналардан энг олдингиси бўйича аниқланади:
топологиядан биринчи марта фойдаланиш санаси бўйича, бунда бу топология жаҳоннинг бирон-бир ерида фуқаро муомаласига олдинроқ киритилганлиги ҳужжатлар билан қайд этилган сана назарда тутилади;
топология рўйхатдан ўтказилганлиги тўғрисидаги маълумотлар расмий эълон қилинган сана бўйича.
Бошқа шахс томонидан мустақил равишда яратилган айнан бир хил топология пайдо бўлган ҳолларда, топологиядан фойдаланишга бўлган мутлақ ҳуқуқнинг амал килиш умумий муддати ўн йилдан ошиб кетиши мумкин эмас.
15-модда.
Топологияга бўлган ҳуқуқларни бошқа шахсга ўтказиш
Олдинги
таҳрирга қаранг.
Топологияга бўлган ҳуқуқ тўла ёки қисман бошқа шахсга ўтказилиши мумкин.
Олдинги
таҳрирга қаранг.
Топологияга бўлган ҳуқуқларни бошқа шахсга бериш тўғрисидаги шартнома Вазирликда рўйхатдан ўтказилиши керак.
(15-модданинг иккинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
Олдинги
таҳрирга қаранг.
Топологияга бўлган ҳуқуқларни бошқа шахсга бериш тўғрисидаги шартномани рўйхатдан ўтказиш тартиби ва шартлари маъмурий регламент билан белгиланади.
(15-модданинг учинчи қисми Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
Олдинги
таҳрирга қаранг.
Ўзбекистон Республикаси Вазирлар Маҳкамаси миллий хавфсизлик мақсадларида ҳуқуқ эгасига қонунчиликда белгиланган компенсация тўлаган ҳолда топологиядан унинг розилигисиз фойдаланишга рухсат бериши мумкин.
(15-модданинг тўртинчи қисми Ўзбекистон Республикасининг 2021 йил 21 апрелдаги ЎРҚ-683-сонли
Қонуни
таҳририда — Қонунчилик маълумотлари миллий базаси, 21.04.2021 й., 03/21/683/0375-сон)
16-модда.
Топология рўйхатдан ўтказилганлиги тўғрисидаги гувоҳноманинг бекор бўлиши
Топология рўйхатдан ўтказилганлиги тўғрисидаги гувоҳнома топологиядан фойдаланишга бўлган мутлақ ҳуқуқнинг амал қилиш муддати тугаши муносабати билан бекор бўлади.
Топология рўйхатдан ўтказилганлиги тўғрисидаги гувоҳнома:
Апелляция кенгашининг қарори;
Олдинги
таҳрирга қаранг.
ҳуқуқ эгаси томонидан Вазирликка берилган ариза;
(16-модда иккинчи қисмининг учинчи хатбошиси Ўзбекистон Республикасининг 2024 йил 16 январдаги ЎРҚ-896-сонли
Қонуни
таҳририда — Қонунчилик маълумотлари миллий базаси, 16.01.2024 й., 03/24/896/0037-сон)
суд қарори асосида муддатидан олдин бекор қилиниши мумкин.
17-модда.
Патент божлари
Олдинги
таҳрирга қаранг.
Топологияни рўйхатдан ўтказиш билан боғлиқ юридик аҳамиятли ҳаракатларни содир этганлик учун патент божлари ундирилади.
(17-модданинг биринчи қисми Ўзбекистон Республикасининг 2020 йил 6 январдаги ЎРҚ-600-сонли
Қонуни
таҳририда — Қонун ҳужжатлари маълумотлари миллий базаси, 07.01.2020 й., 03/20/600/0023-сон)
Олдинги
таҳрирга қаранг.
Патент божларининг миқдори ва уларни тўлаш муддатлари, уларни тўлашдан озод қилиш, тўловларнинг миқдорини камайтириш ёки уларни қайтариб бериш асослари, шунингдек патент божларидан фойдаланиш тартиби қонунда белгиланади.
(17-модданинг иккинчи қисми Ўзбекистон Республикасининг 2020 йил 6 январдаги ЎРҚ-600-сонли
Қонуни
таҳририда — Қонун ҳужжатлари маълумотлари миллий базаси, 07.01.2020 й., 03/20/600/0023-сон)
LexUZ шарҳи
Қаранг: Ўзбекистон Республикасининг «Давлат божи тўғрисида»ги Қонунининг
3-моддаси
.
18-модда.
Топологияни бошқа давлатларда рўйхатдан ўтказиш
Ўзбекистон Республикасининг юридик ёки жисмоний шахслари топологияни бошқа давлатларда белгиланган тартибда рўйхатдан ўтказиш ҳуқуқига эгадирлар.
19-модда.
Чет эл юридик ва жисмоний шахсларининг ҳуқуқлари
Чет эл юридик ва жисмоний шахслари ушбу Қонунда назарда тутилган ҳуқуқлардан Ўзбекистон Республикасининг юридик ва жисмоний шахслари билан тенг равишда ёки ўзаро келишув принципи асосида фойдаланадилар.
20-модда.
Низоларни ҳал қилиш
Олдинги
таҳрирга қаранг.
Топологияларни ҳуқуқий муҳофаза қилиш билан боғлиқ низолар қонунчиликда белгиланган тартибда ҳал этилади.
(20-модданинг матни Ўзбекистон Республикасининг 2021 йил 21 апрелдаги ЎРҚ-683-сонли
Қонуни
таҳририда — Қонунчилик маълумотлари миллий базаси, 21.04.2021 й., 03/21/683/0375-сон)
LexUZ шарҳи
Қаранг: Ўзбекистон Республикаси Олий суди Пленумининг 2023 йил 23 июндаги
«Интеллектуал мулкка оид ишларни кўриб чиқишнинг айрим масалалари тўғрисида»ги қарорининг 7-банд
иккинчи хатбошиси
.
Олдинги
таҳрирга қаранг.
21-модда.
Интеграл микросхемалар топологияларини ҳуқуқий муҳофаза қилиш тўғрисидаги қонунчиликни бузганлик учун жавобгарлик
Интеграл микросхемалар топологияларини ҳуқуқий муҳофаза қилиш тўғрисидаги қонунчиликнинг бузилишида айбдор шахслар белгиланган тартибда жавобгар бўладилар.
(21-модда Ўзбекистон Республикасининг 2021 йил 21 апрелдаги ЎРҚ-683-сонли
Қонуни
таҳририда — Қонунчилик маълумотлари миллий базаси, 21.04.2021 й., 03/21/683/0375-сон)
LexUZ шарҳи
Қаранг: Ўзбекистон Республикаси Жиноят кодексининг
149-моддаси
ва Маъмурий жавобгарлик тўғрисидаги кодексининг
,
,
-моддалари
.
Ўзбекистон Республикасининг Президенти И. КАРИМОВ
Тошкент ш.,
2001 йил 12 май,
(Ўзбекистон Республикаси Олий Мажлисининг Ахборотномаси, 2001 й., 5-сон, 87-модда; 2002 й.,9-сон, 165-модда; Ўзбекистон Республикаси қонун ҳужжатлари тўплами, 2011 й., 52-сон, 555-модда; Қонун ҳужжатлари маълумотлари миллий базаси, 07.01.2020 й., 03/20/600/0023-сон; 05.10.2020 й., 03/20/640/1348-сон; Қонунчилик маълумотлари миллий базаси, 21.04.2021 й., 03/21/683/0375-сон; 16.01.2024 й., 03/24/896/0037-сон; 09.08.2025 й., 03/25/1080/0710-сон)